Pakume  esmatutvuseks võimalust külastada iidset maiade maad - Yucatani poolsaart, mis kalasabana eraldab Mehhiko lahe Kariibimerest.  Yucatan on üks olulisemaid maiade kultuuri keskusi. Siin on arvukalt maiade tempellinnu, mis on külastajatele avatud. Kui palju neid on aga ikka veel peidus tihe-lopsaka džunglitaimestiku all, on teadmata. Kummalisi ebaloomulikke künkaid vaadates tundub, et tasub vaid labidas maasse lüüa, kui jälle midagi põnevat välja koorub.    Vaatamisväärsuste krooniks on kuulsaim maiade templilinn Chichen Itza, mis 7. juulil valiti 7 uue maailmaime väärikasse nimekirja.